Diari Oficial de la Generalitat Valenciana


Sumari del DOGV 9715, del 31-10-2023 (2023/10132)

RESOLUCIÓ de 23 d'octubre de 2023, de la consellera de Justícia i Interior, per la qual es concedeixen dues beques per a la realització de pràctiques professionals en la Direcció General de Justícia.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9715

Data del DOGV
:   31-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10601


Data del document
:   23-10-2023

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior
    * ajuda pública

RESOLUCIÓ de 23 d'octubre de 2023, de la consellera de Justícia i Interior, per la qual es concedeixen dues beques per a la realització de pràctiques professionals en la Direcció General de Justícia. [2023/10063]  
Mitjançant la Resolució de 22 de març de 2023, de la consellera de Justícia, Interior i Administració Pública, es van convocar dues beques per a la realització de pràctiques professionals en la Direcció General de Modernització i Relacions amb l'Administració de Justícia (DOGV 9569, 05.04.2023) durant els exercicis 2023-2024.  
Existeix consignació pressupostària suficient en la línia S7941000 del programa 141.10, Direcció General de Modernització i Relacions amb l'Administració de Justícia, del capítol IV dels pressupostos de la Generalitat per a l'exercici 2023 per a atendre les obligacions derivades de la present resolució.  
La comissió avaluadora ha estudiat totes les sol·licituds presentades, segons el barem establit, i s'ha efectuat, així mateix, el procediment selectiu de concessió de conformitat amb el punt huité de la convocatòria.  
Una vegada finalitzat el procediment selectiu, vista la proposta de la comissió avaluadora i de conformitat amb el que es disposa en l'article 11.8 de l'Ordre 11/2017, de 16 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les bases reguladores per a la concessió de beques per a la realització de pràctiques professionals en la Sotssecretaria i en les direccions generals de la Conselleria, resolc:  
  
Primer  
Adjudicar les dues beques convocades per a la realització de pràctiques professionals en la Direcció General de Justícia, a les persones que figuren en l'annex I de la present resolució, a càrrec de la secció 07, «Justícia, interior i administració pública», programa 141.10, Direcció General de Modernització i Relacions amb l'Administració de Justícia, codi línia S7941000, dels pressupostos de la Generalitat per a l'any 2023, aprovats mitjançant la Llei 9/2022, de 30 de desembre, de pressupostos per a la Generalitat per a l'exercici 2023.  
  
Segon  
Constituir una borsa de reserva, prioritzada per ordre de puntuació, per a cobrir les vacants que puguen produir-se en les beques concedides a causa de renúncies, abandons, incompliment de les obligacions o qualsevol altra incidència, amb les persones candidates admeses que no han resultat adjudicatàries i que s'enumeren en l'annex II.  
  
Tercer  
Desestimar les sol·licituds pels motius que s'indiquen en l'annex III de la present resolució.  
  
Quart  
De conformitat amb el que s'estableix en el punt quart de la Resolució de 22 de març de 2023, de la consellera de Justícia, Interior i Administració Pública, cadascuna de les beques concedides estarà dotada amb 1.165,08 € (mil cent seixanta-cinc euros amb huit cèntims) bruts mensuals de percepció per a l'exercici 2023.  
Aquesta quantitat inicial de 1.165,08 € haurà de ser incrementada, si és el cas, amb els increments previstos en l'article 28.2 de la Llei 9/2022, de 30 de desembre, de pressupostos de la Generalitat per a l'exercici 2023.  
Sobre aquest import haurà de practicar-se la retenció corresponent a compte de l'Impost de la Renda de les Persones Físiques, així com la cotització corresponent a la Seguretat Social en els termes establits en el Reial decret 1493/2011, de 24 d'octubre, i les altres que, si és el cas, pogueren correspondre, sense perjudici de les possibles actualitzacions que introduïsca la Conselleria d'Hisenda, Economia i Administració Pública, en relació amb la quantitat inicial de percepció per a l'exercici 2024 de les beques sotmeses a l'àmbit d'aplicació del Decret 132/209, de 4 de setembre del Consell.  
  
Cinqué  
El període de duració de les beques serà d'un any, comptador des de l'1 de novembre de 2023, i es podran prorrogar sense necessitat d'una nova convocatòria, per un període màxim de dotze mesos addicionals, sempre que existisca crèdit adequat i suficient i que l'exercici de l'activitat que s'estiga efectuant així ho requerisca o aconselle.  
  
Sisé  
La resolució produirà els efectes de la notificació a les persones interessades, d'acord amb el que es disposa en la Llei 39/2015, d'1 d'octubre, del procediment administratiu comú de les administracions públiques.  
  
Seté  
Contra aquesta resolució, que posa fi a la via administrativa, podrà interposar-se, amb caràcter potestatiu, un recurs de reposició davant la consellera de Justícia, Interior i Administració Pública, en el termini d'un mes comptador des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 23 d'octubre de 2023.- La consellera de Justícia i Interior: Elisa María Núñez Sánchez.